Document ID: /roh_data/filtered/fineweb-2-filterrobots_roh.jsonl.gz/46396

Tar ina visita en il Giapun ha il chef dal pentagon da Trump ditg ch'i na dovria nagin squitsch militar pervi da la crisa en la Mar sid-chinaisa. Quai è vegnì communitgà durant ina cunferenza da pressa communabla cun la ministra da defensiun dal Giapun Tomomi Inada. I saja meglier da schliar ils problems cun diplomazia.
La China absorbescha en la Mar sid- ed ost-chinaisa vasts territoris da pestga, da reservas da materia prima e cun vias per la navigaziun. Plinavant construescha la China implants militars sin inslas e grips. Plirs represchentants politics dals Stadis Unids han annunzià ch'ils Stadis Unids vegnian ad impedir la China d'acquistar territoris en las parts internaziunalas da la Mar sid-chinaisa.
Sco privel serius vesan Mattis ed Inada il program atomar e da rachetas da la Corea dal nord. Per finir ils dus dis discurs èn Mattis ed Inada sa cunvegnids da rinforzar l'allianza tranter ils dus pajais.
RR novitads 08:00